**ՀԻՄՆԱՎՈՐՈՒՄ**

**«ՀՀ ԿՈՏԱՅՔԻ ՄԱՐԶԻ ՉԱՐԵՆՑԱՎԱՆ ՀԱՄԱՅՆՔԻ ԱՂԲԱՀԱՆՈՒԹՅԱՆ ԵՎ ՍԱՆԻՏԱՐԱԿԱՆ ՄԱՔՐՄԱՆ ԿԱՌԱՎԱՐՄԱՆ 2024-2028ԹԹ. ՌԱԶՄԱՎԱՐԱԿԱՆ ՊԼԱՆԻ» ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

ՀՀ Կոտայքի Մարզի Չարենցավան համայնքի աղբահանության և սանիտարական մաքրման կառավարման 2024-2028թթ. ռազմավարական պլանը (այսուհետ՝ ԱՌՍՊ) մշակվել է՝ հիմք ընդունելով «Աղբահանության և սանիտարական մաքրման մասին» օրենքի 4.4-րդ հոդվածի 3-րդ մասը, «Տեղական ինքնակառավարման մասին» օրենքի 82-րդ հոդվածի դրույթները, աղբահանության և սանիտարական  
մաքրման կառավարման տեղական պլանների կազմման մեթոդական  
ուղեցույցը:

Աղբահանության և սանիտարական մաքրման կառավարման 2024-2028թթ. ռազմավարության ընդունման նպատակն է՝ Չարենցավան խոշորացված համայնքի տարածքում գոյացող աղբի հավաքման, ինչպես նաև աղբի քանակի նվազեցման, տեղափոխման և անվտանգ հեռացման, օգտահանման ու վերամշակման կայուն մեխանիզմների ներդրումը՝ նպատակաուղղված բնակչության համար հարմարավետ և էկոլոգիապես անվտանգ պայմանների ապահովմամբ:

ԱՍՌՊ-ն համայնքի մաքրության և բնապահպանության պահպանման, բնակչության հարմարավետության և առողջ ապրելակերպ վարելուն ուղղված փաստաթուղթ է։   
Այն հանդիսանալու է Չարենցավան համայնքում աղբահանության ոլորտի զարգացման հիմք հանդիսացող հիմնական փաստաթղթերից մեկը, որով կառաջնորդվենք առաջիկա չորս տարիների ընթացքում՝ համայնքում աղբահանության և սանիտարական մաքրման ոլորտի զարգացման ծրագրեր և նպատակաուղղված աշխատանքներ իրականացնելիս:

***Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.***

Ավագանու որոշման ընդունման կապակցությամբ այլ իրավական ակտերի ընդունման անհրաժեշտություն չի առաջացնում:

***Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին.***

Նախագծի ընդունման կապակցությամբ Չարենցավան համայնքի բյուջեում ծախսերի ավելացում կամ նվազեցում չի նախատեսվում:

**ՀԱՄԱՅՆՔԻ ՂԵԿԱՎԱՐ ՝ Հ. ՇԱՀԳԱԼԴՅԱՆ**